《寄东蜀幕中友》
唐代·李洞

官亭池碧海榴殷，遥想清才倚画栏。柳絮涨天笼地暖，

角声经雨透云寒。晓侵台座香烟湿，夜草军书蜡炬干。

为话门人吟太苦，风摧兰秀一枝残。

作者简介：李洞，字才江，人，诸王孙也。慕贾岛为诗，铸其像，事之如神。时人但诮其僻涩，而不能贵其奇峭，唯吴融称之。昭宗时不第，游蜀卒。诗三卷。 晚唐诗人李洞有一百七十余首诗歌(残句六句)流传至今,其中涉及蜀中的诗篇约有三十首,占其创作总量的六分之一,足见蜀中经历在其诗歌创作中占有的重要地位。